Arctica

Le Arctica es le region terrestre circumferite del Polo Nord. Illo comprende le cappa polar nordic, le Oceano Arctic, in grande partes coperite de glacie, e le prolongamentos nordic del America, del Asia e del Europa. Opposite al Arctica sur le globo il ha su antipode le Antarctica.
Etymologia
Le termino Arctica deriva del antique parola grec árktos ἄρκτος per urso. Le adjectivo arktikós (arctic) se refereva al terra sub le constellation del Urso Major, que in le antiquitate esseva plus vicin al Polo Nord que hodie. Le Stella Polar, que hodie se trova quasi verticalmente super le Polo Nord, appertine al constellation del Urso Minor.

Categoria:Geographia